tomron87/hebrew-wikipedia-sentences-corpus huggingface dataset:
כשהחדשות על תפקידה בהצלה הגיעו לציבור, השילוב שלה בין אומץ לב לבין צניעותה הפשוטה הפכו אותה לדמות מופת, ונעשתה גיבורה לאומית.
לגרייס ואביה הוענקו מדליית הכסף עבור גבורתם על ידי המוסד הלאומי המלכותי לשימור חיים בספינות טרופות, שלימים נקרא המכון המלכותי הלאומי לסירות הצלה ותרומות בסך כולל של יותר מ-700 לירות שטרלינג (שווה ערך לכ-63,500 לירות שטרלינג בשנת 2019) גויסו עבורה, כולל 50 לירות שטרלינג מהמלכה ויקטוריה.
יותר מתריסר ציירי פורטרטים הפליגו לאי שלהם כדי לצייר את דמותה, ומאות מתנות, מכתבים ואפילו הצעות נישואין הועברו אליה.
עושרה ותהילתה הבלתי צפויים היו כאלה שדוכס נורת'מברלנד לקח על עצמו תפקיד של אפוטרופוס לקרן הנאמנות, שהוקמה כדי לדאוג לתרומות שהוצעו לה.
המתנות האישיות שלו למשפחתה ולה כללו שעון יד וקנקן תה מכסף.
בשנת 1842 חלתה דרלינג בביקור ביבשת והייתה בהבראה עם בני דודיה, מקפרלאנס, בביתם בנרוגגייט, אלנוויק.
הדוכסית מנורת'מברלנד שמעה על מצבה, דאגה להעביר אותה למגורים טובים יותר בקרבת טירת אלנוויק, ובאה אליה באופן אישי, וכן סיפקה לה את שירותי רופא המשפחה הדוכסית.
אולם מצבה של גרייס דרלינג התדרדר, ובשלבים האחרונים של מחלתה היא הועברה למקום לידתה, בבמבורגה.
היא נפטרה משחפת, באוקטובר 1842, בת 26. היא קבורה בחצר הכנסייה של כנסיית סנט איידן, במבורגה.
ההישג של דרלינג נחגג עוד בחייה.
היא קיבלה פרס כספי גדול בנוסף לשבחי האומה.
מספר ספרים בדיוניים הפיצו את אגדת גרייס דרלינג, כמו "משרתת האיים" מאת ג'רולד ורנון (1839), שהולידה את האגדה של "הנערה עם שיער סחוף".
למעשה שלה הוקדש שיר מאת ויליאם וורדסוורת' בשירו גרייס דארלינג (1843).
אחד מתוך סדרת ציורים ויקטוריאניים של ויליאם בל סקוט באולם וולינגטון שבנורת'מברלנד מתאר את מאמצי ההצלה שלה.
גלריות מקמנוס בדנדי כוללות שלושה ציורים של תומאס מוסגרב ג'וי המציינים את מעשיה של גרייס דרלינג.
גרייסטוק: האגדה של טרזן, מלך הקופים הוא סרט הרפתקאות משנת 1984, בבימויו של יו הדסון, על פי הרומן "טרזן מלך הקופים" מאת אדגר רייס בורוז (1912).
התסריט לסרט נכתב בידי רוברט טאון שפיתח את הפרויקט זמן רב, ונאלץ לוותר עליו בשל אילוצים עם סרט הבכורה שלו כבמאי, "רגע האמת" (1982).
גרסיאלה פלורס "גרייס" נפוליטנו היא פוליטיקאית אמריקאית, שכיהנה כחברת בית הנבחרים של ארצות הברית מטעם מדינת קליפורניה בין השנים 2025-1999. בשנתיים האחרונות לכהונתה ייצגה את מחוז הקונגרס ה-31, ובעבר הייתה נציגת המחוז ה-34 (2003-1999) והמחוז ה-38 (2013-2003).
בשנים 2013–2023 ייצגה את המחוז ה-32. טרם היבחרה לבית הנבחרים הייתה חברת בית המחוקקים המדינתי בקליפורניה וראשת העיר נורווק.
ביום התפזרות הקונגרס ה-118 הייתה נפוליטנו חברת הקונגרס המבוגרת ביותר מבין כלל חברי בית הנבחרים של ארצות הברית.
נפוליטנו נולדה וגדלה בבראונסוויל שבטקסס.
אחרי לימודיה התיכוניים היא התחתנה ועברה עם בעלה לקליפורניה, שם גידלו חמישה ילדים.
נפוליטנו החלה את הקריירה הפוליטית שלה כחברה במועצת עיריית נורווק, וזכתה במערכת הבחירות הראשונה שלה בשנת 1986 בפער בן 28 קולות בלבד.
לעומת זאת, ארבע שנים אחר כך היא זכתה בבחירות לכהונה שנייה בהפרש הקולות הגבוה ביותר שנרשם בהיסטוריה של העיר.
בשנת 1989 עידדו אותה עמיתיה למועצת העיר להתמודד לראשות העירייה, ואת מסע הבחירות שלה לראשות העיר מיקדה במתן גישה למצביעיה ובנושאי פיתוח בר-קיימא ותחבורה ציבורית.
היא למדה במכללת קוריטוס ובמכללה הדרומית ביותר של טקסס (Texas Southmost College).
במשך 21 שנה עשתה את דרכה בשורות חברת פורד.
בשנת 1992 פרשה מהחברה בעקבות היבחרה אל בית המחוקקים של קליפורניה.
באספה המדינתית של המדינה התעסקה רבות בסחר בינלאומי, בהגנת הטבע והסביבה, הגירה ותחבורה ציבורית.
ב-1996 דרשה להקים באספה המדינתית את "הוועדה לסחר בינלאומי" כוועדה קבועה, ובראשה ישבה עד לסיום כהונתה ב-1998. בשש שנותיה באספה הייתה יו"ר שדולת הנשים וכסגנית יו"ר השדולה הלטינית.
ב-1998 הכריזה על התמודדותה אל בית הנבחרים של ארצות הברית במחוז הקונגרס ה-34 של מדינת קליפורניה.
במהלך 2009 פורסם תחקיר עיתונאי של "בלומברג", ואחריו פורסם דיווח מפורט יותר של העיתון "לוס אנג'לס טיימס", לפיו ועדת הבחירות הפדרלית הטילה ספק בשער הריבית של ההלוואה אשר נטלה נפוליטנו באישור ועדת הבחירות הפדרלית.
שני גופי התקשורת ציינו כי ועדת הבחירות הסכימה לטענה כי שיעור הריבית בן 18 האחוזים היה שקול לקנס העזיבה אליו הייתה כפופה נפוליטנו, שנאמד אז בכ-150 אלף דולר אמריקני.
היא משכה כספים אלה מקרן הפנסיה האישית שלה והזרימה אותם אל תקציב מטה הבחירות שלה, ושילמה את קנס הפיגורים בדיעבד שנים אחדות אחר כך.
בקונגרס ה-116 הייתה חברה בוועדת האנרגיה ומשאבי הטבע ובוועדת התחבורה והתשתית.
בראשית יולי 2023 הודיעה נפוליטנו כי לא תתמודד לתקופת כהונה נוספת בבחירות 2024, ועל פרישתה מהחיים הפוליטיים עם התפזרות הקונגרס ה-118 של ארצות הברית.
גרייס קלי הוא סרט טלוויזיה ביוגרפי מ-1983 אודות גרייס, נסיכת מונקו.
הוא שודר לראשונה ב-ABC, קלי סייעה בהליך הפקת הסרט.
הוא צולם מונקו, בקאן ובלונג ביץ'.
הסרט עוקב אחר חייה מבת למשפחה עשירה מהחברה הגבוהה בפילדלפיה, דרך קריירת המשחק שלה כשחקנית בהוליווד ועד לנישואיה לנסיך מונקו והפיכתה לנסיכה.
שם השחקן/ית שם הדמות שריל לאד גרייס קלי כריסטינה אפלגייט גרייס קלי הילדה דיאן לאד מרגרט קלי איאן מקשיין רנייה השלישי, נסיך מונקו
גרייס אייברי ונדרוואאל היא זמרת-יוצרת ושחקנית אמריקאית, זוכת העונה ה-11 של תוכנית המציאות "America's Got Talent".
ונדרוואל נולדה ליד קנזס סיטי, קנזס, לטינה ולדייוויד ונדרוואל, שהתגוררו באותה תקופה בלנקסה.
המשפחה עברה לניו יורק לאחר שאביה קיבל קידום בעבודתו.
ונדרוואאל לאחר מכן עברה לקרוליינה הדרומית.
לאחר שזכתה בAmerica's Got Talent בשנת 2016, ונדרוואאל עברה ללמוד בחינוך ביתי.
בשנת 2022 סיימה את לימודיה.
בשנת 2015 החלה להעלות גרסאות כיסוי שביצעה ליוטיוב.
ביולי 2016 נבחנה לתוכנית המציאות "America's Got Talent".
היא הייתה לזוכת העונה ה-11 של התכנית.
ונדרוואאל חתמה על חוזה הקלטות עם חברת קולומביה רקורדס בחודש ספטמבר 2016. בדצמבר של אותה שנה הוציאה לאור את המיני-אלבום הראשון שלה, Perfectly Imperfect שהגיעה למקום התשיעי בבילבורד 200.
ואנדרוואאל הוציאה את אלבום הבכורה שלה, Just the Beginning, ב-3 בנובמבר 2017. האלבום הגיע למקום ה-22 במצעד הבילבורד 200. היא יצאה לסיבוב ההופעות הראשון שלה בנובמבר 2018 אשר המשיך עד חודש פברואר 2018.
בשנת 2018 היא הייתה מופע החימום בסיבוב ההופעות של אימאג'ין דראגונז.
בתחילת שנת 2019 הוציאה את הסינגל "Stray" והקליטה את שיר הפסקול הראשון שלה, "Hideaway" בשביל סרט האנימציה - פלא של פארק.
היא הייתה מופע החימום בכמה ממופעי סיבוב הופעות של פלורנס אנד דה משין ביוני 2019. בנובמבר 2019 יצאה לסיבוב הופעות משלה.
באותו החודש הוציאה לאור את המיני אלבום Letters Vol.
בשנת 2020 ביצעה ונדרוואאל את הופעת הבכורה שלה בסרט - "סטארגירל" שיצא לאור בשירות הסטרימינג דיסני+, ומבוסס על ספרו של ג'רי ספינלי באותו שם משנת 2000.
נכון לחודש אוקטובר 2021, היא צברה כ-100.8 מיליון השמעות בפלטפורמות הסטרימינג.
בשנת 2022, שבה לתפקידה כילדת הכוכבים קאראווי בסרט ההמשך "סטארגירל בהוליווד".
בספטמבר 2024, ונדרוואאל סיפרה כי היא עובדת על אלבום שני שייצא בקרוב.
היא חתמה עם חברת התקליטים פולס רקורדס.
היא ציינה כי האלבום צפוי להיות "מאתגר" ו"לא נוח" לחלק מהאנשים, עם נושאים כבדים ולא מיינסטרימיים.
הסינגל הראשון מתוך האלבום, "Call It What You Want", יצא באוגוסט 2023, והוא מתון יותר בהשוואה לשאר האלבום.
הסינגל השני מתוך האלבום, "What's Left of Me", מתמקד בנושאים של פרידה ושינוי אישי.
ונדרוואאל משחקת את וסטה סוויטווטר, כוכבת פופ שנקלעת לשערוריית דיפ-פייק בסרט "מגלופוליס" של הבמאי פרנסיס פורד קופולה שיצא לאור בספטמבר 2024. היא גם כתבה שני שירים לסרט.
שנהפרסקטגוריהתוצאהמקור2016America's Got Talent2017פרסי המוזיקה של רדיו דיסניהאמן החדש הטוב ביותרפרסי בחירת הנוערפרס הדבר הגדול הבאפרס בילבורד לנשים במוזיקהפרס הכוכבת העולה2018פרסי המוזיקה של רדיו דיסניהשיר הטוב ביותר שמעלה לך חיוךפרסי המוזיקה של MTV אירופהאמן הפוש-אקט הטוב ביותרפרס דיסק הזהב של יפןהאמן החדש של השנה
(פלנדריה)בלגיה (ולוניה)קנדהיפןJust the Beginning תאריך יציאה: 3 בנובמבר 2017
אלבוםפרטיםמיקומי שיאארצות הבריתקנדהPerfectly Imperfect תאריך יציאה: 2 בדצמבר 2016
פורמט: תקליטור, הורדה דיגיטלית911Letters Vol.
שירשנהמיקומי שיאאלבוםהשירים מתחת להוט 100אוסטרליהבלגיה
1"—" מציין שהשיר לא נכנס למצעד או לא יצא לאור במדינה זאת.
פלורנס אנד דה משין – High as Hope Tour
גרייסי מדיגן אברמס היא זמרת-יוצרת אמריקאית ממוצא יהודי.
בשנת 2020 היא הוציאה את המיני-אלבום הראשון שלה, Minor.
אברמס נולדה וגדלה בלוס אנג'לס, קליפורניה.
היא בתם הבכורה של במאי הקולנוע האמריקאי ג'יי ג'יי אברמס, וקייטי מקגראת', מפיקת קולנוע וטלוויזיה.
לאברמס שני אחים צעירים, אוגוסט והנרי.
היא החלה להתעניין במוזיקה בגיל צעיר.
בנעוריה, למדה בבית הספר ארצ'ר לבנות, ובקולג' ברנרד לתואר ביחסים בינלאומיים.
אברמס חתמה בחברת התקליטים אינטרסקופ רקורדס בשנת 2019.
באוקטובר 2019 הוציאה את סינגל הבכורה שלה "Mean It", על ידי חברת התקליטים אינטרסקופ רקורדס.
לאחר צאתו קידמה אותו אברמס כשהופיעה בתוכניות אירוח דוגמת אלו של ג'ימי פאלון וג'ימי קימל.
ב-10 בדצמבר הוציאה את הסינגל "Brush Fire".
ב-24 במרץ 2021 הוציאה את הסינגל "Unlearn", בהשתתפות עם בני בלנקו.
הסינגל נכלל באלבומו של בלנקו, Friends Keep Secrets 2. ב-7 במאי הוציאה את הסינגל "Mess It Up".
ב-12 בנובמבר 2021 הוציאה את המיני-אלבום השני שלה, This Is What It Feels Like.
האלבום כולל את הסינגלים הקודמים "Feels Like" ו-"Rockland".
אברמס הופיעה כמופע החימום בסיבוב ההופעות של הזמרת האמריקאית אוליביה רודריגו, "Sour Tour", במהלך חודש אפריל 2022.
ב-24 בפברואר 2023 הוציאה את אלבום האולפן הראשון הרשמי שלה, Good Riddance ולאחר מכן היא החלה בסיבוב ההופעות "Good Riddance Tour".
ב-29 אפריל 2024, אברמס הכריזה על האלבום השני שלה The Secret of Us שיצא לאור ב-21 ביוני של אותה השנה.
הסינגל המוביל מהאלבום, "Risk", יצא ב-1 במאי.
גם את האלבום הזה, כמו את קודמו, הפיק ארון דסנר מלהקת דה נשיונל.
הרצועה החמישית באלבום היא שיר בשם "Us" שאברמס כתבה יחד עם טיילור סוויפט, על שיר זה הן מועמדות לפרס גראמי לביצוע הפופ הטוב ביותר של צמד/להקה.
ב-2 בנובמבר יצא לאור הסינגל "That's So True" מתוך גרסת הדלוקס של האלבום, איתו אברמס השיגה לראשונה מקום בעשירייה הפותחת של מצעד הבילבורד הוט 100, כשהגיעה למקום השישי במצעד.
בדצמבר 2024, הוכרז כי אברמס תופיע לראשונה בתוכנית "סאטרדיי נייט לייב" ב-14 בדצמבר, בתוכנית שהנחה כריס רוק.
בנוסף, אברמס הכריזה על סיבוב הופעות באסיה לשנת 2025 בשם "The Secret Of Us", שזו הפעם הראשונה שבה היא מופיעה במדינות האזור.
במרץ 2025, אברמס זכתה לראשונה בקריירה שלה בפרס פריצת השנה בפרסי המוזיקה של iHeartRadio.
בסוף אותו חודש, אברמס גם זכתה בתואר כותבת השירים של השנה בטקס נשים במוזיקה (בילבורד).
גרייס קרוליין פולטון היא שחקנית ורקדנית קנדית.
פולטון נולדה בוונקובר, קולומביה הבריטית, קנדה ב-17 ביולי 1996, בתם של אליסה ודמיאן פולטון.
אחיה הגדול, סורן אלברט פולטון, גם הוא שחקן, הופיע בצעירותו בתפקידי טלוויזיה וקולנוע בין השנים 2000 ל-2014, בעוד שדודתה, השחקנית האמריקאית ג'ואן שאווי גילמה את סוויט סו בסרט "חמים וטעים" משנת 1959.
כילדה וכנערה, פולטון התאמנה כבלרינה.
בשנת 2011 בילתה את הקיץ בבית הספר המלכותי לבלט בלונדון.
לפני שהתמקדה במשרה מלאה במשחק, היא עסקה בבלט וגם במשחק במשך כמה שנים, כולל השתתפות בתוכנית אינטנסיבית של הקיץ באקדמיה המלכותית לאמנות דרמטית בשנת 2014.
בשנת 2012 התארחה בסדרת הטלוויזיה "נקמה" בדמותה של ויקטוריה הארפר בצעירותה, בעוד את דמותה הבוגרת גילמה מדלין סטו.
בשנת 2016 התארחה העונתה החמישית והאחרונה של סדרת הנעורים "אוקוורד" אשר שודרה ברשת MTV.
בשנת 2017 הופיעה בסרט האימה "אנאבל 2" ובשנת 2019 גילמה את מרי ברומפילד בסרט גיבורי העל "שהאזאם".
את שניהם ביים דייוויד פ.
בשנת 2023 שיחקה בסרט גיבורי העל "שהאזאם!
במאי 2021 התארסה פולטון לבן זוגה בשנים האחרונות, ברנדן קורי.
שנה סרט תפקיד הערות 2007 Badland סלינה רייס 2017 Painted Horses פייג' אנאבל 2 קרול 2019 שהאזאם!
מרי ברומפילד 2020 Vampire Dad סוזיMost Guys Are Losersסנדי2022תלויה באווירבקי מדיסון 2023 שהאזאם!
2: זעם האלים מרי ברומפילד
גרייס קינסטלר היא זמרת, כותבת שירים ואישיות טלוויזיה אמריקאית.
היא התפרסמה בעקבות הופעותיה בעונה ה-19 של אמריקן איידול בשנת 2020, בעונה שבו העפילה עד לגמר וסיימה במקום השלישי.
גרייס נולדה ב-4 באוגוסט 2001 באילינוי, שיקגו, ארצות הברית.
אמה היא שרי קינסטלר ואביה הוא מיטשל שהלך לעולמו בשנת 2019 בגיל 64 עקב דימום במערכת העיכול.
יש לה גם שני אחים.
גרייס סיימה את לימודי התיכון בתיכון Crystal Lake Central.
בשנת 2022 סיימה את לימודיה במכללת ברקלי למוזיקה שבבוסטון.
גרייס החלה את דרכה בהופעתה בעונה ה-19 של תוכנית הטלוויזיה אמריקן איידול.
באודישן הראשון לתוכנית, הופעתה נשפטה על ידי לוק בריאן, קייטי פרי וליונל ריצ'י.
לאודישנים שלה היא שרה שני שירים בשם Midnight Train to Georgia ו-A Natural Women שריגשו את לוק בריאן.
הופעתה הייתה אהובה על השופטים וגם על הקהל.
היא קיבלה שלוש תגובות חיוביות מהשופטים וזכתה בכרטיס זהב לשלב הבא של אמריקן איידול.
היא גם נהגה להעלות סרטוני מוזיקה ברשתות החברתיות שלה ונהגה להשתתף בפעילויות בית הספר שלה.
גרייס קינסטלר הגיעה כאחת מחביבות הקהל מאז תחילת התכנית והגיעה לגמר בו סיימה במקום השלישי.
גרייס נמצאת במערכת יחסים עם ג'וזף ויטלי.
ג'וזף ידוע בכישורי ביטבוקס כשהוא מפרסם סרטונים ברשתות החברתיות.
בני הזוג יוצאים מאז 2019. תומכת בתנועת הגוף החיובי.
גרייס מידס הייתה ביוכימאית אמריקאית ודוקטור לזואולוגיה.
היא התמחתה בחקר חילוף חומרים של חומצות שומן בגוף, וגילתה את ההפרעה המטבולית Tyrosinosis, שכיום ידועה בשם .
בשנת 1955 זכתה במדליית גרוון-אולין על מחקרה.
מידס נולדה בקיוקוק (Keokuk) איווה, ארצות הברית ב-1886. היא בתם ויליאם גונסון מידס וקייט פרנסיסקו הגני מידס.
באמצע שנות השמונים של המאה העשרים עברה עם משפחתה לקנזס, שם עבד אביה כאיש עסקים והיה בעל השפעה רבה בעיר.
היא למדה תואר ראשון ושני בזואולוגיה באוניברסיטת קנזס, ואת לימודי הדוקטורט השלימה במכללת ברין מאר שבפנסילבניה בשנת 1916.
לאחר שקיבלה את הדוקטורט שלה, מידס לימדה זואולוגיה במכללת ואסר , ובהמשך שימשה כעוזרת פרופסור לפיזיולוגיה עד שנת 1922. בין השנים 1922–1924 שימשה כפרופסורית חברה לפיזיולוגיה במכללת ולסלי.
את הגילוי המשמעותי שלה-ההפרעה המטבולית Tyrosinosis, היא גילתה וחקרה במסגרת עבודה באוניברסיטה לרפואה במינסוטה, שם עבדה בין השנים 1924–1932. בין השנים 1932–1960 עבדה במכון למחקר הרפואי לאנקנאו שבפילדלפיה, פנסילבניה, שם שימשה כחברת סגל מחקרי ובהמשך כחברת סגל בכירה.
לאחר פרישתה לגמלאות חידשה מידס את עבודתה בנושא Tyrosinosis, במכון המחקר "פלס" באוניברסיטת טמפל.
שם, היא חיברה יחד עם עמיתה סטנלי ריימן ספר בשם Normal Growth and Cancer" (1963)".
בשנת 1932 מידס מונתה לראש המחלקה לכימיה מטבולית במכון לנקנאו למחקר רפואי בפילדלפיה, שם התמחתה במטבוליזם של גופרית וחומצות שומן.
היא גילתה הפרעה מטבולית חדשה והעניקה לה את השם Tyrosinosis.
אף על פי ששנים לאחר מחקרה התגלה שהמכניזם שזיהתה אינו מדויק, שיטות הבדיקה שלה נותרו מודל שימושי לחוקרים הבוחנים את ההפרעה הידועה כיום בתור "Tyrosinemia".
Tyrosinemia היא הפרעה גנטית המאופיינת בהפרעות בתהליך הפירוק הרב שלבי של חומצת האמינו טירוזין, אבן בניין של רוב החלבונים.
בהיעדר טיפול בהפרעה, חומצת האמינו טירוזין ותוצרי הלוואי של הפירוק החלקי מצטברים ברקמות ובאיברים, מה שעלול להוביל לבעיות בריאות חמורות כגון דימום בצואה, פגיעה בפעילות המעיים, עייפות, ירידה במשקל והקאות.
בטירוזינמיה, בגוף יש חוסר באנזים Fumarylacetoacetate Hydrolase (FAH) שמשמש לפירוק הטירוזין שנמצא ברוב החלבונים.
אצל אנשים הסובלים מטירוזינמיה פירוק החלבון הוא חלקי, ותוצרי פירוק רעילים וחריגים של טירוזין מצטברים בגופם.
הצטברות זו גורמת לפגיעה הדרגתית בעיקר בכבד, ששם תהליך הפירוק המרכזי של הטירוזין מתרחש.
הם מובדלים לפי הסימפטומים והסיבה הגנטית שגרמה להתרחשותם.
הטיפול בטירוזינמיה הוא שילוב של תזונה דלת חלבון ותרופה בשם Nitisinone .
ניטיסינון מונע הצטברות של מוצרי פירוק רעילים.
על החולים להימנע מבשרים, מוצרי חלב ומזונות עשירים בחלבון כגון אגוזים ושעועית.
בשנת 1955 גרייס מאי מידס זכתה במדליית Garvan-Olin על תגליותיה.
באותה שנה זכתה בתואר אחת מחמשת הבוגרים הנכבדים של אוניברסיטת קנזס.
מת'יו פארלי הידוע יותר בשם הבמה שלו, גרייסון וולר, הוא מתאבק אוסטרלי המופיע בארגון ההיאבקות WWE, בתוכנית סמאקדאון.
לפני שהצטרף ל-WWE, הוא הופיע בארגוני ההיאבקות העצמאיים תחת שם הבמה מאטי וולברג.
ב-15 באפריל 2017 במסגרת אירוע של ארגון ההיאבקות המקומי Newcastle Pro Wrestling, פארלי ערך את קרב הבכורה שלו בענף תחת שם הבמה מאטי וולברג, שבסופו הפסיד.
לאחר תקופה קצרה של שנה כמתאבק זוגות, הוא שוב להתחרות כמתאבק יחיד, כאשר ניתנה לו ההזדמנות להתמודד על אליפות במשקל כבד של PWA במרץ 2019, אך הוא לא צלח בהשגת תואר זה.
באותה השנה, הוא זכה בטורניר הקולוסיאום של הארגון לאחר שגבר על יריבים כמו כריס באסו, אורנג' קאסידי וטראוויס בנקס.
ב-12 במרץ 2021 לאחר סיום האירוע PWA Black Label: It Started Out With A Kiss, וולר נפרד מהקהל, כאשר הוא הודיע שהוא עוזב את PWA.
ב-14 במרץ 2021, נודע שפארלי חתם על חוזה ב-WWE.
ב-11 ביוני בפרק של התוכנית 205 לייב, הוא ערך את קרב הבכורה שלו בארגון תחת שם הבמה גרייסון וולר, שבסופו הוא השיג ניצחון על פני סוניל סינג.
ב-28 בספטמבר בפרק של התוכנית NXT, וולר איתגר את רודריק סטרונג לקרב על אליפות ה-NXT במשקל קל של האחרון, אך קרב זה הסתיים בהפסד לחובתו של וולר.
ב-9 בנובמבר בפרק של התוכנית NXT, הוא הפסיד לסולו סיקואה בקרב משולש אשר כלל בנוסף את אל.
ב-23 בנובמבר בפרק של התוכנית NXT, וולר נזף בקהל, צעד שביסס את דמותו כרעה.
באירוע NXT WarGames, שנערך ב-5 בדצמבר, וולר היה חלק מקבוצת 2.0 (לצד ברון ברייקר, כרמלו הייס וטוני דיאנג'לו) כשביחד הם ניצחו את קבוצת שחור & זהב (ג'וני גרגאנו, אל.
בפרק העוקב של התוכנית NXT, וולר תקף באכזריות את גרגאנו במהלך נאום הפרידה של האחרון, תקיפה שהפכה אותו בין רגע לאחת הדמויות הרעות המרכזיות בתוכנית.
ב-21 בדצמבר בפרק של התוכנית NXT, הוא תקף את דקסטר לומיס לאחר הקרב של האחרון ואף אמר שהוא ידאג לטפל במתאבקי ה-NXT הישנים אחד אחרי השני.
לאחר מכן, הוא התעמת עם AJ סטיילס, אותו ביקר בחריפות ברשתות החברתיות מספר ימים קודם לכן.
ב-28 בדצמבר בפרק של התוכנית NXT 2.0, וולר גבר על אודיסי ג'ונס.
ב-11 בינואר 2022 בפרק של התוכנית NXT 2.0, וולר הפסיד ל-AJ סטיילס.
שבוע לאחר מכן בתוכנית, וולר ניצח את דקסטר לומיס.
ב-22 בפברואר בפרק של התוכנית NXT 2.0, וולר ניצח את אל.
בפרק הספיישל Roadblock של התוכנית NXT 2.0, שנערך ב-8 במרץ, וולר גבר על נייט בקרב מי שעומד אחרון.
שבוע לאחר מכן, וולר ניצח את איי-קיד וכתוצאה מכך העפיל לקרב הסולם המחומש על אליפות צפון אמריקה של NXT באירוע NXT Stand & Deliver; לעומת זאת, באירוע זה שנערך ב-2 באפריל, קמרון גריימס זכה בתואר.
בפרק הספיישל 'Spring Breakin, שנערך ב-3 במאי, וולר הפסיד לניית'ן פרייזר.
לאחר מכן, וולר שם לעצמו למטרה לזכות באליפות צפון אמריקה של NXT לאחר שביצע סדרת תחבולות בכרמלו הייס כדי לחתום על חוזה לקרב עימו.
בפרק הספיישל החגיגה האמריקאית הגדולה, שנערך ב-5 ביולי, וולר הפסיד לאותו הייס לאחר הסחת דעת מצידם של טריק ויליאמס ווס לי.
למרות זאת, וולר הטיח האשמות בפני אותו לי על הפסדו בקרב, כשהשניים נקלעו לקרב יחידים ביניהם ב-26 ביולי, כשוולר יצא עם ידו על העליונה.
וולר פתח ביריבות עם אפולו קרוז, כשהוא גבר על אותו קרוז ב-30 באוגוסט, לאחר ש"פצע" את עינו.
לעומת זאת, הוא הפסיד לקרוז באירוע Halloween Havoc, שנערך ב-22 באוקטובר במסגרת קרב ארון קבורה.
באירוע NXT Deadline, שנערך ב-10 בדצמבר, וולר ניצח בקרב האיירון סורבייבר צ'לנג' הראשון בתולדות הארגון אשר קבע את הטוען לכתר לאליפות ה-NXT של ברון ברייקר.
הקרב בין השניים התקיים בפרק הספיישל New Year's Evil, שנערך ב-10 בינואר, ובו וולר הפסיד לאלוף ה-NXT כתוצאה מספירת חוץ.
קרב כלוב ביניהם על התואר נקבע לאירוע Vengeance Day, שנערך ב-4 בפברואר, ובו וולר כשל פעם נוספת בניסיונו להפוך לאלוף.
כחלק מהדראפט לשנת 2023, וולר הועבר למותג סמאקדאון.
הוא ערך את הופעת הבכורה שלו במותג ב-19 במאי 2023, כשראיין את AJ סטיילס במסגרת תוכנית האירוח שלו, "The Grayson Waller Effect".
באירוע כסף בבנק, שהתקיים ב-1 ביולי, וולר קטע את ג'ון סינה, שביצע את חזרתו לארגון, כשהתעמת איתו ותקף את סינה לפני שהאחרון הכה אותו בעזרת מהלך הסיום שלו, אטיטיוד אדג'סטמנט.
ב-7 ביולי בפרק של התוכנית סמאקדאון, שהתקיים במדיסון סקוור גארדן, וולר ראיין בתוכנית האירוח שלו את אדם קופלנד.
קרב הבכורה שלו ברוסטר הראשי הגיע באותו הפרק, כשנחל הפסד לאותו אדג'.
אליפות במשקל כבד של FWA (פעם אחת)
אליפות במשקל בינוני של Newy Pro (פעם אחת)
זוכה הקולוסיאום של PWA (2019)
PWI דירג אותו במקום ה-439 מתוך 500 המתאבקים הטובים ביותר לשנת 2021
הישגים בארגון ההיאבקות Wrestling GO
אליפות מדליית הכסף של Wrestling GO (פעם אחת)
אליפות הזוגות של ה-WWE (פעם אחת) - ביחד עם אוסטין ת'יאורי
גרייס צ'יזהולם יאנג הייתה מתמטיקאית אנגלייה והאישה הראשונה שקיבלה תואר דוקטור בגרמניה בשנת 1895. תרומתה לעולם המתמטיקה התבטאה בתחומי הגאומטריה, תורת הקבוצות ונגזרות של פונקציות.
הישגיה בתחום החשבון האינפיניטסימלי זיכו אותה בפרס גמבל מטעם מכללת גירטון של אוניברסיטת קיימברידג' שבאנגליה בשנת 1915.
גרייס צ'יזהולם יאנג נולדה ב, במחוז סארי ליד לונדון, בריטניה.
אביה, הנרי ויליאמס צ'יזהולם, עבד במשרה חשובה בממשלת בריטניה כממונה על האוצר ואחיה הגדול, יו, היה עורך מפורסם במהדורות אנציקלופדיית בריטניקה ובעיתון הטיימס.
היא הייתה האחות הקטנה מבין ארבעה אחים.
בילדותה, היא ואחותה למדו בחינוך ביתי עם אמן, אנה לואיזה, ועם אומנת.
משפחתה עודדה אותה להשתלב בעבודה סוציאלית ולסייע לנזקקים בלונדון.
היא שאפה ללמוד רפואה, אך משפחתה לא הסכימה לכך ולכן היא בחרה להתעמק בלימודי המתמטיקה.
בגיל 17 צ'יזהולם עברה את בחינת הכניסה לאוניברסיטת קיימברידג' ורק לאחר ארבע שנים, כשמכללת גירטון של קיימברידג' הציעה לה מלגה, היא הורשתה ללכת.
מכללת גירטון שנפתחה בשנת 1869 הייתה המסגרת החינוכית הפורמלית הראשונה באנגליה שהוקדשה לחינוך נשים ברמת אוניברסיטה.
היא למדה מתמטיקה בשנים 1889 – 1892 והמורה שלה היה ויליאם הנרי יאנג, שלימים הפך לבן זוגה.
בעקבות מעמדן של הנשים באותה התקופה, הן לא יכלו לקבל תארים רשמיים ולכן בשנת 1892 צ'יזהולם עברה את בחינות הגמר שלה וקיבלה ציון שווה ערך לתואר ראשון.
חברתה הטובה לכיתה הייתה המתמטיקאית איזבל מדיסון.
בסוף השנה הראשונה, מדיסון הייתה בראש הכיתה כשצ'יזהולם מקום אחד מתחתיה.
הן נהגו לערוך ביניהן תחרויות ידידותיות לא רשמיות, כדוגמת האתגר לעבור את המבחן של בית הספר להצטיינות במתמטיקה באוניברסיטת אוקספורד, שבו צ'יזהולם הציגה את הביצועים הגבוהים ביותר מכל הסטודנטים באוקספורד.
כתוצאה מכך, היא הייתה הראשונה שהוציאה תואר ראשון גם באוניברסיטת אוקספורד וגם באוניברסיטת קיימברידג'.
מדברי המתמטיקאית מרי קרטרייט, שהייתה חברת סגל בגירטון, שתיהן ביצעו את האתגר כדי להפריך את טענת אחד ממוריהם לפיה קשה יותר לאישה להשיג תואר באוקספורד מאשר בקיימברידג'.
צ'יזהולם נשארה בקיימברידג' לשנה נוספת כדי להשלים את החלק השני בלימודיה.
לאחר לימודיה בקיימברידג', היא התעניינה בהמשך לימודי מתמטיקה בבריטניה אך מכיוון שנשים לא התקבלו שם עדיין לבתי ספר לתארים מתקדמים, עברה לגרמניה ללמוד באוניברסיטת גטינגן, שהייתה אחד מהמרכזים הגדולים למתמטיקה בעולם.
משרד התרבות של ברלין קיבל אותה לאוניברסיטה והיא למדה בקורס שרק נפתח באותה התקופה לנשים.
היא עבדה שם עם המתמטיקאי הגרמני פליקס קליין, שהיה היועץ האקדמי שלה ובהנחייתו עבדה על הדוקטורט שלה במתמטיקה.
בשנת 1895, בגיל 27, סיימה את הדוקטורט בהצטיינות והייתה האישה הראשונה שקיבלה תואר דוקטור בגרמניה.
התזה שלה הייתה בנושא הקבוצות האלגבריות של הטריגונומטריה הספירית.
למרות התנגדות משפחתה לכך שתלמד רפואה, צ'יזהולם ניגשה ללימודי רפואה בגיל מאוחר יותר בגרמניה ובשוויץ והשלימה את כל הדרישות לתואר ברפואה מלבד ההתמחות ובחינות המעבר הרשמיות.
ב-11 ביוני 1896, צ'יזהולם נישאה למתמטיקאי האנגלי ובמשך עשור הם חיו בגרמניה, איטליה, הודו ועבדו על מחקריהם ולבסוף החליטו להתיישב ולהקים משפחה בשווייץ.
לזוג היו שישה ילדים, שמתוכם שלושה למדו מתמטיקה בעקבות הוריהם ושלושה התעמקו בתחומי ההנדסה, הפיזיקה והכימיה.
גרייס לימדה את כל ילדיה לנגן בכלי נגינה.
מלחמת העולם הראשונה הייתה טרגית עבור המשפחה מכיוון שבנם הבכור פרנק, שהיה טייס, מת בגיל 19 בעת ביצוע פעילותו בחיל האוויר המלכותי.
מאז החלה ירידה במצבה הבריאותי של צ'יזהולם ובאמצע שנת 1920, היא הפסיקה את פעילותה במתמטיקה.
בתחילת מלחמת העולם השנייה, צ'יזהולם עזבה ברכבת את שווייץ ונסעה לפריז.
לפני שגרמניה כבשה את צרפת, היא טסה במטוס האחרון מפריז לאנגליה עם שניים מנכדיה.
היא התכוונה לחזור מאנגליה לשווייץ, אך לא יכלה בעקבות כיבוש צרפת ולכן נאלצה להישאר באנגליה.
ויליאם הנרי יאנג לא הצליח לצאת משווייץ ונפטר מדיכאון שנבע מריחוקו מאשתו ומהמשפחה ב-1942. שנתיים לאחר מכן, צ'יזהולם נפטרה מהתקף לב בגיל 76 ולא הספיקה לקבל את תואר הכבוד שמכללת גירטון רצתה להעניק לה.
בשנת 1898, לאחר נישואיה, בני הזוג נסעו לגרמניה וביקרו את קליין באוניברסיטת גטינגן.
קליין עודד אותם לחקור את תורת הקבוצות והצעה זו הובילה אותם לעבודה בתחומים כמו הטופולוגיה של הקו והמישור, מדידות ואינטגרציה, טור פורייה ויסודות החשבון הדיפרנציאלי והאינפיניטסימלי.
יחד, הזוג פרסם 214 מאמרים מתמטיים ומספר ספרים, ביניהם ספר לימוד בגאומטריה לבית הספר היסודי והתיכון שפורסם ב-1905 ותורגם ל-4 שפות וספר העוסק בתיאורית קבוצות של נקודות שפורסם ב-1906. בשנת 1914 היא החלה לפרסם מאמרים וספרים בשמה בלבד.
בשנת 1915, צ'יזהולם זכתה בפרס גמבל לבוגרים מובחרים ממכללת גירטון על מאמרה בנושא יסודות החשבון האינפיניטסימלי ונגזרות אינסופיות.
ההישג הגדול ביותר שצ'יזהולם מזוהה עמו הוא שמתאר נגזרות של פונקציות ועבודתה בין השנים 1914 - 1916 תרמה רבות להרכבתו.
במסעותיה בעולם, היא למדה שש שפות ועם הידע שצברה היא כתבה שני ספרי ילדים שמנגישים מדעים בנושאי הרבייה והתאים בגוף.
הספר בנושא רבייה פורסם ב-1905 ונקרא "בימבו: סיפור מהחיים האמיתיים לג'יל ומולי" והספר בנושא התאים פורסם ב-1907 ונקרא "בימבו והצפרדעים: עוד סיפור מהחיים האמיתיים".
בימבו היה הכינוי שהזוג נתן לבנם הבכור, פרנק, שנולד בשנת 1897.
אחת מ-15 נכדיה של צ'יזהולם, סילביה וויגאנד, שהייתה מתמטיקאית באוניברסיטת נברסקה ונשיאה לשעבר של האגודה לנשים במתמטיקה, הקימה בשנת 1996 עם בן זוגה, רוג'ר, פרויקט מתן מענקי מחקר לתמיכה במחקרים של סטודנטים לתארים מתקדמים ע"ש גרייס צ'יזהולם יאנג וויליאם הנרי יאנג.
גריסטון הולט הוא שחקן קנדי.
גריסטון סטפנצ'יק נולד בקלגרי, אלברטה.
הוא גדל עם הוריו מייק וננסי, באי סולט ספרינג, קולומביה הבריטית.
סבו וסבתו, מייק ואדית סטפנצ'יק היגרו מהונגריה ב-1957 ללת'ברידג '.
גם סבתו של גריסטון מצד אמו, אנה הורבאת' היגרה מהונגריה עם הוריה ב-1927.
במהלך שנות התיכון למד לנגן בגיטרה ולאחר מכן הקים להקה וניגן במקומות שונים.
הוא עבר לוונקובר לאחר התיכון כדי להמשיך בקריירת משחק.
הוא לוהק לתפקיד קטן בסדרת הטלוויזיה "Killer Bash" ואחריו תפקיד קטן נוסף במיני-סדרה עטורת הפרסים של סטיבן ספילברג, Into the West .
לאחר תפקידים קטנים בתוכניות טלוויזיה בהן סמולוויל, "קשרי דם" וה-4400, הוא לוהק לתפקיד חוזר בסדרת הטלוויזיה "מחוז דורהאם" עליו היה מועמד לפרס ליאו בקטגוריית הופעת המשנה הטובה ביותר של שחקן בסדרה דרמטית.
מאוחר יותר הוא לוהק לתפקידי אורח בסדרות טלוויזיה רבות בהן סטארגייט יוניברס, מקלט באפלה, פרינג''' ו-"פלאשפוינט".
בשנת 2011, הוא לוהק לתפקיד אמרסון האוזר הצעיר בסדרת הטלוויזיה קצרת הימים מבית היוצר של ערוץ פוקס, אלקטרז.
תפקידו הגדול ביותר בסדרת הטלוויזיה של פנטזיה /אימה בחלל "Bitten" שעליה קיבל מועמדות נוספת לפרס ליאו.
הצלחת הסדרה הביאה לכך שהיא נרכשה על ידי ערוץ הכבלים הבסיסי האמריקאי, "Syfy" שחידש את התכנית לעונה שנייה בת 10 פרקים.
שנה כותרת תפקיד הערות 2004The Sisterhood דן ישירות לווידאוקרדיט: גרייסטון סטפנצ'יק 2008Lost Boys: The Tribe אוון מונרו ישירות לווידאו 2008Slap Shot 3: The Junior League ריילי הסקל ישירות לווידאו 2014Lonesome Dove Church יצחק שפרד 2014See No Evil 2 ויל ישירות לווידאו 2014Deeper ג'ון ווילקינסון 2022Lou כריס
גרייס בארקר , המוכרת תחת שם הבמה גרייסי (GRACEY), היא זמרת-יוצרת בריטית.
ב-28 באוקטובר 2018, נודע כי היא הייתה אחד מהכותבים של השיר "By Your Side" של ג'ונאס בלו בהשתתפות ריי.
ב-31 במאי 2019, נודע כי היא הייתה אחד מהכותבים של השיר "Ritual" של טייסטו, ג'ונאס בלו וריטה אורה.
ב-20 בספטמבר 2019, היא הוציאה את המיני-אלבום הראשון שלה, Imposter Syndrome.
ב-13 בדצמבר 2019, היא הוציאה, בשיתוף פעולה עם , את הסינגל "Don't Need Love".
השיר הגיע בשיאו למקום התשיעי במצעד הסינגלים האירי, למקום ה-13 במצעד הסינגלים הסקוטי, למקום התשיעי במצעד הסינגלים הבריטי, למקום הראשון במצעד הדאנס הבריטי ולמקום ה-41 במצעד שירי הדאנס/אלקטרוני.
כמו כן, השיר היה מועמד בקטגוריית סינגל בריטי בפרסי המוזיקה הבריטית.
ב-19 במרץ 2020, היא התארחה בגרסה האקוסטית של הסינגל "Higher" של קלין בנדיט בהשתתפות איאן דיור.
ב-22 במאי 2020, היא הוציאה, בשיתוף פעולה עם רואל, את הסינגל "Empty Love".
השיר הגיע בשיאו למקום ה-21 במצעד המוזיקה הרשמי של ניו זילנד.
ב-10 ביולי 2020, נודע כי היא הייתה אחד מהכותבים של השיר "Make You Dance" של מייגן טריינור.
ב-13 בנובמבר 2020, היא הוציאה את המיני-אלבום השני שלה, The Art of Closure.
ב-13 באוקטובר 2021, היא הוציאה את המיני-אלבום השלישי שלה, Fragile.
ב-3 ביוני 2022, היא הוציאה, בשיתוף פועלה עם ג'קס ג'ונס ומרטן סולבג, את הסינגל "Lonely Heart".
השיר הגיע בשיאו למקום ה-70 במצעד הסינגלים הבריטי ולמקום ה-97 במצעד הסינגלים האירי.
ב-27 ביוני 2022, נודע כי היא הייתה אחת מהכותבים של השיר "Catch Me in the Air" של רינה סאוואיאמה.
ב-15 בספטמבר 2022, נודע כי היא הייתה אחת מהכותבים של השיר "Psycho" של אן-מארי ואייץ'.
גרייס מוט ג'ונסון, באנגלית: Grace Mott Johnson .(1882–1967) הייתה פסלת אמריקאית הידועה בעיקר בזכות העיבודים שלה לבעלי חיים.
לאחר חינוך ביתי למדה בליגת הסטודנטים לאמנות והציגה בתערוכת הארמורי ב-1913. היא הייתה נשואה לצייר אנדרו דסבורג, ובני הזוג היו חלק מהקהילות האמנותיות של פריז, ניו יורק וניו מקסיקו.
ג'ונסון נולדה ב-28 ביולי 1882 בעיר ניו יורק ללורה מוט ריברדייל ואלפרד ואן קליב ג'ונסון.
סבה היה המלומד הקלאסי אבנעזר אלפרד ג'ונסון.
אמה נפטרה שנתיים אחרי שנולדה, אז היא ושבעת אחיה גודלו על ידי אביה.
את שנותיה הראשונות בילתה בחינוך ביתי בחווה ביונקרס, ניו יורק.
היא החלה לצייר כשהייתה בת ארבע, וכשהמשפחה עברה לחווה ב-1900 היא נהנתה לשרטט סוסים וחיות משק אחרות.
בגיל 22 היא עזבה את הבית כדי ללמוד בליגת הסטודנטים לאמנות אצל הפסלים גוטזון בורגלום וג'יימס ארל פרייזר, וגם השתתפה בשיעור הציור של לוול בירג' הריסון בוודסטוק.
לאורך הקריירה שלה היא הייתה מפסלת חיות מהזיכרון, שכן היא הייתה נחושה בדעתה שאי אפשר לשרטט חיות.
היא הייתה צופה לעיתים קרובות בקרקסים ובחוות לקבל השראה.
למעשה, במשך קיצים רבים היא עקבה אחר קרקסים נודדים כדי לצפות בבעלי החיים.
בשנת 1909 נסעו ג'ונסון והצייר אנדרו דסבורג לפריז והצטרפו למעגל האמנים המודרניסטי שחי שם, כולל מורגן ראסל, ג'ו דיווידסון וארתור לי.
במהלך טיול ללונדון באותה שנה הם נישאו.
ג'ונסון חזרה לארצות הברית בתחילת השנה, אך דסבורג נשאר בפריז שם פגש את אנרי מאטיס, גרטרוד סטיין וליאו שטיין, והושפעה מציורי סזאן והקוביזם.
הוא חזר לוודסטוק, ניו יורק, באוגוסט והם הפכו לחברים פעילים בקהילת האמנים.
גם דסבורג וגם ג'ונסון הראו כמה יצירות בתערוכת הארמורי ב-1913. לאחר מספר שנים של הצגת יצירות בודדות, התערוכה הכללית הראשונה שלה הייתה ב-1917 בסטודיו של גרטרוד ונדרבילט ויטני.
היא גם הציגה תערוכות משותפות במועדון וויטני, והציגה יחד עם פלורנס לוציוס (1919) ולילה ווילוק (1923).
ב־1917, הם נפרדו ודסבורג החלה ללמד ציור בוודסטוק ובניו יורק.
ב-1918, הוא הוזמן לטאוס, ניו מקסיקו, על ידי מייבל דודג', שם הייתה קשורה למושבת האמנים של דודג'.
כשחזר ב-1919, ג'ונסון הצטרפה אליו לתקופה מסוימת.
בשנת 1922, דסבורג וג'ונסון התגרשו.
גרייס מוט ג'ונסון התגוררה בבית משפחת ג'ונסון ביונקרס, ניו יורק, במהלך שנות ה-20, עברה לפלזנטוויל, ניו יורק, ב-1927. בשנת 1924 נסעה למצרים כדי ללמוד פיסול מצרי עתיק.
ב-1929 היא הציגה תערוכת יחיד של הפסלים והרישומים שלה בגלריה לאמנות של המוזיאון בניו מקסיקו.
במהלך שנות ה-30 היא הפכה לפעילת זכויות אזרח.
היו לה חברים רבים בקהילת האמנויות בהארלם.
היא הפיקה סדרה בולטת של דיוקנאות של מבוגרים וילדים אפרו-אמריקאים.
היא הפיקה מעט מאוד יצירות אמנות בעשרים השנים האחרונות לחייה.
כמו כן נמצאו כתבים של ג'ונסון שכללו שני כתבים אוטוביוגרפיים קצרים שתיארו את ראשית חייה.
אלה כללו חווית החיים בחווה, תחומי העניין שלה באמנות וחינוך לאמנות.
היא גם עבדה על מגזין תוצרת בית בשם The Johnson Monthly שהיא הכינה עם אחיה, האיורים במגזין נעשו על ידי ג'ונסון.
בנוסף, היא כתבה שירים, כתבים על זכויות אזרח וכתבים רופפים בסגנון יומן שהביעו את מחשבותיה.
ספרי הסקיצות שלה כללו בעיקר ציורי פחם ועיפרון של חיות, נופים ועיצובים אחרים.
כמו כן נכללו רישומים ראשוניים של פסלי החיות שלה וכן סקיצות של בנה.
בשנת 1917 הוענק לג'ונסון פרס מקמילן באיגוד הלאומי של נשים ציירות ופסלות בעיר ניו יורק.
היא גם זכתה במדליית ז'אן ד'ארק ב-1927.
גרייס ואן פאטן היא שחקנית אמריקאית.
ואן פאטן גדלה בטרייבקה, ניו יורק, ולמדה בתיכון פיורלו ה.
היא הבכורה מבין שלוש בנותיו של הבמאי והמפיק טימותי ואן פאטן .
היא אחייניתו של שחקן הקומיקס דיק ואן פאטן , בת דודתה היא השחקנית טליה בלסם, שהיא בתה של ג'ויס ואן פאטן דודתה.
התפקיד הראשון של ואן פאטן היה בגיל 8, בסדרת הטלוויזיה "הסופרנוס", שביים אביה.
הוא השיג לה את האודישן, והיא גילמה את אלי, בתו של הגנגסטר יוג'ין פונטקורבו.
בשנת 2014 היא שיחקה בפרק בסדרה אחרת שביים אביה, אימפריית הפשע.
היא דחתה את הקבלה לאוניברסיטת דרום קליפורניה, במקום זאת בחרה לעבור אודישן בעיר ניו יורק וללכת לשיעורי מכללות קהילתיות בפסיכולוגיה ופילוסופיה.
עם זאת, היא דחתה את הקורסים שנרשמה אליהם כאשר לוהקה לתפקידים במהלך שנת הלימודים.
בשנת 2015 שיחקה בסרט "גונבים את ההצגה".
הופעתה הראשונה של ואן פאטן בסרט עלילתי הייתה בשנת 2016 בו שיחקה בתפקיד הראשי הייתה בסרט "נוודים", שהוקרן לראשונה בפסטיבל הסרטים הבינלאומי בטורונטו 2016. בשנת 2017 כיכבה במותחן האימה סנטרל פארק.
באותה שנה שיחקה בסרט הדרמה הקומדיה "סיפורי מאיירוביץ (חדשים ונבחרים)",.
בסרט גילמה ואן פאטן את אליזה, סטודנטית לקולנוע בקולג' בארד ובתו של דמותו של אדם סנדלר, דני.
בסרט, בבימויו של נואה באומבך והוקרן בפסטיבל קאן 2017, אלייזה מפיקה ומצלמת סרטים קצרים בעלי אופי מיני בוטה בכיכובה.
בהופעת הבכורה שלה בתיאטרון, ואן פאטן הופיעה במחזה באוף-ברודוויי של The Whirligig מאת האמיש לינקלייטר לצד זושה מאמט.
בשנת 2017 שיחקה ואן פאטן בקומדיה הרומנטית "החתונה" עם גלן קלוז, ג'ון מלקוביץ', פטריק סטיוארט ומיני דרייבר.
בשנת 2018 היא הופיעה בסרטו של דייוויד רוברט מיטשל "תעלומה בסילבר לייק".
ואן פאטן נבחר לאחד מ"10 השחקנים לצפייה" של מגזין "וראייטי" ב-2017. בסתיו 2018, היא הופיעה כג'ואן ד'ארק מול גלן קלוז בהפקה של התיאטרון הציבורי של "אמא של המשרתת".
בשנת 2021 שיחקה בסדרת הטלוויזיה תשעה זרים מושלמים.
מאז ספטמבר 2022, מגלמת את לוסי אולברייט בסדרה "מבוסס על שקרים" של הולו.
שנהשםדמותהערותסרטים2015גונבים את ההצגהמגי וויאט2016נוודיםאלי2017Central Parkליילהסיפורי מאירוביץ'אלייזה מאירוביץהחתונהמקנזי דרלינג2018תעלומה בסילבר לייקילדת בלונים2019Good Postureליליאן2020The Violent Heartקאסי2021Maydayאנהטלוויזיה2006הסופרנוסאלי פונטקורבו2 פרקים2013חוק וסדר: מדור מיוחדג'ודי לניירפרק אחד2014אימפריית הפשערות לינדזי2018מטורףאוליביה מדוז2021תשעה זרים מושלמיםזואי מרקונימיני-סדרה2022–הווהמבוסס על שקריםלוסי אולברייטתפקיד ראשי (2 עונות); 18 פרקים2025הסיפור הלא-ייאמן של אמנדה נוקס (אנ')אמנדה נוקסתפקיד ראשי; 8 פרקים
גרייסון ראסל הוא שחקן אמריקאי.
הוא מוכר במיוחד בזכות שערו האדמוני, תפקידיו כטקסס ריינג'ר בסרט "לילות טלדגה: הבלדה על ריקי בובי" ופרגלי בסרט "יומנו של חנון".
ראסל נולד בקלנטון (אנ'), אלבמה ב-1 במאי 1998, בנם של קריסטל (לבית קלקלי) וג'רי ראסל, בעלי משרד למוזיקה נוצרית.
הוא למד בבית הספר התיכון מחוז צ'ילטון (אנ'), אותו סיים בשנת ב-2016. לאחר מכן הוא למד לתקופה קצרה באוניברסיטת לי (אנ') בקליבלנד (אנ'), טנסי.
קריירת המשחק שלו החלה בגיל שש כשהופיע בפרסומות לסוכנות רכב מקומית בשם "McKinnon Toyota" (מקינון טיוטה) כ"קאובוי גרייסון".הוא הופיע גם בפרסומות למקדונלד'ס וארגון "" בטנסי.
הוא החל לשחק בקולנוע כאשר נפתחו האודשנים לסרט "לילות טלגדה: הבלדה על ריקי בובי".
אמו קריסטל אמרה שהוא נבחן כדי לצבור ניסון בתהליך האודישנים, והיא הופתעה כשהוא עבר את האודשינים והתקבל לשחק את טקסס ריינג'ר, בנו של נהג המרוצים ריקי בובי (ויל פרל).
בסרט השני שלו "שבט הקשת בענן" שמבוסס על סיפור אמיתי צולם בקליפורניה ב־2007 הסרט העצמאי זכה בסרט הטוב ביותר בפסטיבל הקולנוע "להרגיש טוב" (feel good) מיסודה של קריסטן פלורס.
ב-2009 ראסל שיחק בהופעת אורח בפרק 8 בעונה השנייה של הסיטקום "אני והלהקה", וב-2010 שיחק בתפקיד פרגלי בעיבוד הקולנועי של יומנו של חנון של ג'ף קיני, ילד אקסצנטרי ומוזר בכיתתו של גרג הפלי, וגילם אותו גם בסרטי ההמשך יומנו של חנון 2: רודריק שולט ויומנו של חנון 3: קיץ קטלני.
ב-2011 שיחק בפרק 10 של העונה השנייה של שעה מכושפת של ר.
שטיין, "חטיף חייזרים" (Alien Candy) בסרט הנוצרי "עונה של ניסים" מ-2013 הוא מגלם מגיש בייסבול אוטיסט בשם ראפר, תפקיד שהציג את טווח המשחק הרחב שלו.
הסרט זכה לביקורות חיוביות על התסריט אבל ספג ביקורות על רמת המשחק הנמוכה שלו עקב העובדה ששני השחקנים המקצועיים היחדים בסרט היו גרייסון ראסל וג'ון שניידר.
ב-2020 הוא שיחק בתפקיד אתת בסרט "גרייהאונד" של אפל TV פלוס בכיכובו של טום הנקס.
הוא גם נגן גיטרה, וב-2024 הוציא שני שירי רוק דרומי.
הוא התארס לחברתו רחל שומאכר ב-14 בינואר 2024.
+שנהסרטתפקידהערות2006לילות טלדגה: הבלדה על ריקי בוביטקסס ריינג'ר בובי2008The Rainbow Tribeקלווין2010יומנו של חנוןפרגלי2011יומנו של חנון 2: רודריק שולטMarley & Me: The Puppy Yearsמארלידיבוב2012יומנו של חנון 3: קיץ קטלניפרגלי2013Season of Miraclesראפר פורסטר2015How I Got Madeשון מקרוני2016יום האם (אנ')טומי2019Christmas in Julyג'ימיApparitionסם2020גרייהאונדאתת מספר 1
+שנהסדרהתפקידהערות2010אני והלהקהמרטיןפרק: "Birthdazed"2011שעה מכושפתוולטפרק: "Alien Candy"חייג'מותעצמופרק: "An Octopus Hug"2013Space Warriorsראסל "ראסטי" ריגססרט טלוויזיה של הולמרק2020Tell Me a Storyאלןפרק: "Sweet Dreams"2024Blue Ridgeדוויין דיקסון4 פרקים
גרייסהיל הוא כפר, כ-3 קילומטרים מערבית לבאלמינה במחוז אנטרים שבצפון אירלנד.
הכפר ייחודי באירלנד כיישוב מוראבי מתוכנן.
השם גרייסהיל (מילולית "גבעת החסד") משקף את השאיפות הדתיות של המייסדים.
היו גם יישובים בעלי שם דומה במדינות אחרות, למשל גרייסהיל במדינת איווה בארצות הברית.
גרייסהיל קיבל מעמד של אתר מורשת עולמית של אונסק"ו בשנת 2024.
הכפר הידוע כיום בשם גרייסהיל היה במקור חלקת אדמה באזור ה באליקנדי שנשלטה על ידי לורד או'ניל.
גרייסהיל הוקמה כיישוב מתוכנן מוראבי בשנת 1746 על ידי הכומר ג'ון סניק (John Cennick).
לורד או'ניל הסכים להחכיר כ-200 אקרים (כ-810 דונם) של קרקע מטעים לסניק שחולקה לחלקים קטנים יותר בין המתיישבים המוראביים (הידועים גם בשם האחים).
המתיישבים המוראביים היו פרוטסטנטים דוברי גרמנית.
בנייתה של גרייסהיל החלה ב-26 באפריל 1763. סניק ספג התנגדות בניסיון להתחיל לבנות את היישוב מהדיירים המקוריים שלורד או'ניל הרחיק מהאתר.
או'ניל הורה לדיירים אלה לעזוב תוך 12 חודשים ללא פיצוי על אובדן האדמות שלהם.
עם זאת, התנגדות זו הסתיימה בסופו של דבר והבניין הראשון שנוצר בכפר גרייסהיל היה חנות האחים שמייסדי הכפר חשבו שהיא חיונית לשגשוגה הכלכלי והכללי של העיירה.
בניין זה הוקם כאשר מייסדי הכפר המוראבי ביקשו ללוות 2,000 ליש"ט מהקרן המוראבית שקיבלו תוך 6 חודשים לאחר שביקשו.
בשנת 1837 זכה הכפר להצלחה רבה.
תוכנית היישוב הייתה בצורת ריבוע ובנויה כלפי חוץ מהאמצע.
הכפר כלל 39 משפחות שהיו כולם חברי הכנסייה המוראבית, רובם התגוררו בקוטג'ים קטנים.
לכל תושב הייתה חלקת אדמה סביב רכושו לגידול תפוחי אדמה וחיות משק.
הכפר היה מקושט בשיחים וכלל בניינים חדשים שנוצרו למטרות דתיות ספציפיות, כולל שני בתים עיקריים לאחים ואחיות רווקים.
בית המנהל של אחים רווקים שימש גם כבית ספר יומי לנערים ונערות צעירים, לרבות אלה שלא היו תושבי גרייסהיל, וכפנימייה לג'נטלמנים צעירים.
הכפר הכיל גם מפעל מצעים קטן כדי לקיים את עצמו.
גרייסהיל הוא אזור שימור המוגן על פי חוק התכנון (צפון אירלנד) 2011. יש בה מספר מבנים מוגנים, כולל הכנסייה ובית הספר הישן.
כנסיית גרייסיהל היא בניין רשום בדרגה A
בניין בית הספר הישן של גרייסהיל הוא בניין רשום בדרגה B.
בית הספר בן שתי הקומות, בסגנון ג'ורג'יאני, מתוארך לשנת 1765. במאה ה-19, בנוסף לימד ילדים מקומיים, הוא הציע מתקני פנימייה למי שלא התגורר בכפר.
בבניין זה עדיין לימדו עד שנת 1999, אך הפך נטוש עקב ריקבון ונזקי שריפה.
קרן מקומית לשימור מבנים הוקמה כדי לנסות להפוך את מבנה בית הספר המקורי הזה למרכז היסטורי של הכפר.
ביולי 2024 נרשם שטח בגודל 82 דונם במרכז הכפר, המוקף באזור חיץ בן 800 דונם, ברשימת המורשת העולמית של אונסק"ו כחלק מהאתר המורשת הסדרתי "יישובי הכנסייה המוראבית" לצד כריסטיאנספלד (דנמרק), הרנהוט (גרמניה) ובת'להם (ארצות הברית).
שטח נוסף הכלול באתר הוא "שדה האלוהים" (God's Acre), בית הקברות משולב בעיצוב הסימטרי של היישוב, משנת 1761 ועוקב אחר אב הטיפוס שלו בהרנהוט.
יש בו כ-1,560 קברים, והוא עדיין פעיל.
גרייס ממונקו הוא סרט דרמה ביוגרפי משנת 2014 בבימויו של אוליבייה דהאן, המבוסס על תסריט מאת אראש אמל.
הסרט מתמקד בתקופה בחייה של גרייס קלי, השחקנית ההוליוודית זוכת האוסקר שהפכה לנסיכת מונקו, ומגולל את התמודדותה עם משבר פוליטי בין הנסיכות לצרפת בשנות ה-60. בתפקיד הראשי מככבת ניקול קידמן, לצד טים רות' כנסיך רנייה השלישי, פרנק לנגלה, פז וגה ופרקר פוסי.
הסרט תוכנן לצאת לאקרנים בסוף נובמבר 2013, אך לאחר מכן תאריך ההפצה נדחה ל-14 במרץ 2014, עד שלבסוף הוסר מלוח ההפצה ללא הגבלת זמן.
הוא פתח את פסטיבל קאן 2014 והוקרן מחוץ לתחרות.
הסרט יצא לבתי קולנוע בכמה מדינות במהלך 2014, אך דילג על הפצה קולנועית בארצות הברית ובסופו של דבר שודר לראשונה בערוץ הכבלים Lifetime ב-25 במאי 2015.
הסרט מתאר את חייה של גרייס קלי לאחר נישואיה לנסיך רנייה השלישי והפיכתה לנסיכת מונקו.
במרכז העלילה עומד המשבר הפוליטי של 1963, כאשר נשיא צרפת שארל דה גול מאיים לספח את מונקו לצרפת בשל סכסוך מיסים.
גרייס מוצאת את עצמה נקרעת בין רצונה לשוב לקריירת המשחק בהוליווד לבין חובותיה כנסיכה, ובוחרת להתמסר לתפקידה המלכותי בניסיון להציל את הנסיכות מהמשבר המאיים.
ניקול קידמן – גרייס קלי, שחקנית הוליוודית שהפכה לנסיכת מונקו.
טים רות' – הנסיך רנייה השלישי, שליט מונקו ובעלה של גרייס.
פרנק לנגלה – האב פרנסיס טאקר, יועץ רוחני לגרייס.
פאס וגה – מריה קאלאס, זמרת אופרה וחברתה של גרייס.
פרקר פוסי – מאדג' טיבי-פאוקון, עוזרת אישית לגרייס.
הסרט "גרייס ממונקו" זכה לביקורות שליליות ברובן.
באתר Rotten Tomatoes הוא קיבל ציון של 9% על בסיס 109 ביקורות, עם קונצנזוס המבקרים: "הופעתה של ניקול קידמן אינה מצליחה להציל את 'גרייס ממונקו' מתסריט שטחי ובימוי חסר השראה." באתר Metacritic הסרט זכה לציון ממוצע של 21 מתוך 100, המבוסס על 33 ביקורות, המעיד על "ביקורות שליליות בדרך כלל".
משפחת המלוכה של מונקו הביעה התנגדות לסרט, וטענה כי הוא אינו משקף את המציאות ההיסטורית.
יעל שוב מ"טיים אאוט" כתבה: "חייה המסקרנים של גרייס קלי הופכים ב'גרייס ממונקו' לקשקוש קולנועי הנע בין גיחוך לשעמום."
גרייס סטארק היא אתלטית אמריקאית, מקום חמישי באולימפיאדה (פריז 2024), מקום חמישי באליפות העולם באולם (נאנג'ינג 2025) ובעלת התוצאה החמישית בטיבה בכל הזמנים, בריצת 100 מטר משוכות.
סטארק נולדה וגדלה בעיירה וייט לייק שבמישיגן.
באליפות המכללות באולם שנערכה בשנת 2022 היא זכתה בריצת 60 מטר משוכות בהשוואת שיא המכללות של בריאנה רולינס משנת 2013 בתוצאה של 7.78 שניות.
באליפות המכללות שנערכה ביוג'ין שבאורגון בתחילת יוני 2024 היא זכתה במדליית זהב בריצת 100 מטר משוכות בתוצאה של 12.47 שניות.
חודש לאחר מכן, במבחנים האמריקאים לאולימפיאדת פריז שנערכו ביוג'ין ב-30 ביוני היא סיימה במקום שלישי בריצת 100 מטר משוכות בתוצאה של 12.31 שניות, אחרי מסאי ראסל שקבעה את תוצאת השנה בעולם 12.25 שניות ואלישה ג'ונסון (12.31 שניות) ונכללה במשלחת האמריקאית לאולימפיאדה.
במשחקים עצמם, היא סיימה במקום חמישי בתוצאה של 12.43 שניות, בשלב חצי הגמר היא קבעה תוצאה של 12.39 שניות.
באליפות העולם באולם שנערכה בנאנג'ינג, הרפובליקה העממית של סין, במרץ 2025 היא סיימה במקום חמישי בריצת 60 מטר משוכות בתוצאה של 7.74 שניות, כמו התוצאה של הזוכה במדליית ארד.
בשלב חצי הגמר היא קבעה את התוצאה המהירה בתחרות ושיא אישי חדש של 7.72 שניות, זהה לתוצאה שקבעה המנצחת בגמר דיוויין צ'רלטון מאיי בהאמה.
בתחרות ליגת היהלום שנערכה בפריז שבצרפת ב-20 ביוני אותה שנה היא קבעה בריצת 100 מטר משוכות שיא אישי חדש של 12.21 שניות, התוצאה החמישית בטיבה בכל הזמנים, לפני שיאנית העולם טובי אמוסן מניגריה (12.24 שניות).
גרילה (בספרדית: Guerrilla, מילולית: "מלחמה קטנה") היא שיטת לחימה בלתי-סדירה הננקטת לרוב על ידי כוחות מזוינים קטנים, גמישים ובעלי ניידות גבוהה, הפועלים נגד כוח צבאי סדיר, גדול ומאורגן מהם.
הלחימה בשיטת הגרילה מתאפיינת בטקטיקות כגון פגע וברח, מארבים, פשיטות, חבלות וחדירות לעומק שטח האויב, במטרה לשחוק את כוחותיו, לערער את יציבותו ולשבש את שליטתו באזור.
הגרילה איננה רק אמצעי צבאי טקטי אלא פעמים רבות גם ביטוי למאבק פוליטי, אידאולוגי או לאומי.
היא מקובלת בעיקר בקרב תנועות שחרור לאומי, מרידות עממיות, או קבוצות חמושות הפועלות בשטח הכבוש על ידי שלטון עוין או זר.
כוחות גרילה עשויים לפעול מקרב האוכלוסייה האזרחית ולהיעזר בתמיכתה, דבר ההופך את הלחימה בהם למורכבת מבחינה מוסרית, צבאית ומשפטית.
הביטוי "גרילה" נטבע בספרד בראשית המאה ה-19 במהלך הפלישה הצרפתית לספרד בימי מלחמות נפוליאון (1808–1814), כאשר קבוצות לוחמים ספרדים לא-סדירים נלחמו נגד הצבא הצרפתי בפשיטות ובמארבים.
על פי מקורות היסטוריים, תנועות אלה כונו בתחילה "לוחמי גרילה" (guerrilleros) והפכו לסמל להתנגדות עממית עקבית, נחושה ובלתי-קונבנציונלית.
הגרילה נבדלת ממלחמה סדירה לא רק באמצעים אלא גם בשאיפה להימנע מעימותים חזיתיים ישירים.
מטרותיה כוללות שחיקת כוחות האויב לאורך זמן, שימור כוחות לוחמים, והובלת תהליך פוליטי או מהפכני דרך לוחמה מתמשכת ולא סימטרית.
בשונה מטרור, הגרילה מכוונת בדרך כלל כנגד מטרות צבאיות או ממסדיות, אם כי לעיתים הגבול בין גרילה לטרור איננו חד מבחינה מעשית או תודעתית.
המילה הספרדית guerrilla היא צורת ההקטנה של המילה guerra (מלחמה), ומשמעותה אפוא היא "מלחמה קטנה".
המונח הפך לנפוץ בתקופת מלחמת חצי האי האיברי (ראשית המאה ה-19), כאשר לאחר תבוסת צבאותיהם הסדירים, קמו עמי ספרד ופורטוגל נגד כוחות נפוליאון והצליחו להביס צבא עדיף לאין ערוך באמצעות אסטרטגיית גרילה בשילוב עם מדיניות אדמה חרוכה ומלחמת עם.
בשימוש הספרדי התקני, אדם החבר ביחידת גרילה מכונה guerrillero (גרִייֶרוֹ) אם הוא גבר, או guerrillera (גרִייֶרָה) אם היא אישה.
ארתור ולסלי (הדוכס מוולינגטון) אימץ את המונח "גרילה" לאנגלית מהשימוש הספרדי בשנת 1809, הן כדי לתאר את הלוחמים הבודדים (למשל: "המלצתי לשלח את לוחמי הגרילה לפעולה"), והן, כפי שנהוג גם בספרדית, כדי לציין קבוצה או גדוד של לוחמים כאלו.
עם זאת, ברוב השפות, המונח גרילה מציין כיום סגנון מסוים של לוחמה.
השימוש בצורת ההקטנה (guerrilla) מבטא את הפערים במספר, בהיקף ובסדרי הגודל שבין צבא הגרילה לבין צבאה הרשמי והמקצועי של מדינה.
לפי הסופר וההיסטוריון זאב לקויר השימוש הראשוני בטקטיקת ולוחמת גרילה מוזכר אולי לראשונה בהיסטוריה בפפירוס אנאסטאסי מן המאה ה-15 לפנה"ס.
מורסיליס, המלך החתי, התלונן באיגרת כי "הבלתי-סדירים לא הרהיבו עוז בנפשם לתקוף אותי לאור היום, והעדיפו להסתער עלי בלילה".
בספרו "אומנות המלחמה" הגנרל והאסטרטג הסיני סון דזה (המאה ה-6 לפנה"ס) היה הראשון להציע את השימוש בלוחמת גרילה.
בכך העניק השראה ישירה להתפתחות לוחמת הגרילה המודרנית.
עדויות של לוחמה קונבנציונלית, לעומת זאת, לא הופיעו עד 3100 לפנה"ס במצרים ובמסופוטמיה.
מאז עידן הנאורות, אידאולוגיות כגון לאומיות, ליברליזם, סוציאליזם ופונדמנטליזם דתי מילאו תפקיד חשוב בעיצוב ההתקוממויות ומלחמות הגרילה.
בתנ"ך מוזכרים לוחמי גרילה כמו יפתח ודוד.
על דוד נאמר שהיה שוכן במדבר יהודה, אשר שישמש לו בסיס זמני, ומשם היה יוצא ומכה באויביו.
גם על גדעון מסופר שהיה מבצע התקפות גרילה כמו ההתקפת הלילית שביצע בעין חרוד.
במרד המכבים, המכבים גם נדרשו ללוחמת גרילה כמו שמסופר על יהודה המכבי שהיה תוקף בלילה, ואילו אחיו יהונתן היה יוצא לפשיטות מבסיסו במדבר יהודה.
אחד מלוחמי הגרילה המרשימים ביותר היה וריאטוס, אשר התקומם והוביל את ההתנגדות נגד האימפריה הרומית באמצעות מספר ניצחונות בין 147 לפני הספירה ל־139 לפני הספירה באזור זמורה (ספרד של היום).
בזכות טקטיקה חדשנית זו ביחס לתקופתו נטבע הכינוי "Terror Romanorum" (הטרור של הרומאים).
ספרטקוס, שהיה מנהיג עבדים במהלך מלחמת העבדים השלישית, השתמש גם בטקטיקת גרילה, אשר הביאה להשגים רבים, עד שהוחלפה במלחמה גלויה מול הרומאים, וכך נחל הפסד.
בתקופה שלפני קום מדינת ישראל, המחתרות שפעלו בארץ ישראל, האצ"ל והלח"י בעיקר פעלו בצורה של לוחמת גרילה, כאשר בתקופת תנועת המרי העברי, גם ההגנה הצטרפה אליהם, לפעילויות כמו ליל הגשרים, פיצוץ מלון המלך דוד ועוד.
הגרילה הקלאסית מתבטאת בעקרונות הבאים:
פעילות משטח נוח לפעולות צבאיות.
קיום עוצמה כלכלית המספיקה לקיום עצמאי.
מנהיגים קומוניסטים כמו מאו דזה-דונג והו צ'י מין יישמו לוחמת גרילה והעניקו לה מסגרת תאורטית ששימשה מודל לאסטרטגיות דומות במקומות אחרים בעולם, כמו תאוריית הגרילה הקובנית "פוקו" והמוג'אהדין האנטי־סובייטי שבאפגניסטן.
מאו דזה-דונג הגדיר את לוחמת הגרילה כטקטיקה של פיזור גייסות שמטרתן תהיה הטרדה בקנה מידה קטן אך קוהרנטי של גייסות האויב:
דזה דונג, אבי הגרילה המודרנית, מתאר ב"תאוריית שלושת השלבים" שלו, כיצד תהפוך תנועת גרילה למנצחת:
נסיגה אסטרטגית - כוח הגרילה נסוג ל"אזור מקלט" שם יתבצע בניין הכוח והגדלת העוצמה הפוליטית והתשתיתית.
בשלב זה יבוצעו פעולות לשם תזכורת על קיומה של הארגון.
התיקו האסטרטגי - ביסוס פוליטי באוכלוסייה.
המשך ביצוע פעולות זעירות בניסיון לגרימת הפיכה או מרד.
המתקפה האסטרטגית - התנגשות צבאית קונבנציונלית.
תתבצע כאשר העוצמה הפוליטית מבוססת, ותסתיים כאשר אחד הצדדים יסולק.
לוחמת גרילה היא סוג של לוחמה אסימטרית: מאבק בין כוחות לא שווים בגודלם או בעוצמתם.
גרילה היא גם סוג של לוחמה לא סדירה, כלומר היא לא מיועדת רק כדי להביס את האויב, אלא גם כדי לזכות בתמיכה עממית ובהשפעה פוליטית באזור הלחימה.
בהתאם לכך, אסטרטגיית הגרילה נועדה להגביר את השפעתו של כוח קטן ונייד על פני כוח גדול יותר ומסורבל יותר.
אם האסטרטגיה תצליח, גרילה תגרום להתשת האויב, ובסופו של דבר תאלץ אותו לסגת.
מבחינה טקטית, לוחמי הגרילה בדרך כלל נמנעים מעימות עם יחידות גדולות של חיילי האויב.
הם מחפשים קבוצות קטנות של אנשי ומשאבי האויב ולאחר מכן מפציצים אותן כדי להקטין בהדרגה את הכוח היריב תוך צמצום ההפסדים שלהם עצמם.
לוחמת הגרילה מעלה על נס אלמנטים כמו סודיות, מוביליות והפתעה, הבאים לידי ביטוי בארגון ביחידות קטנות המנצלות שטחים שקשה ליחידות גדולות יותר לנצל.
בנוסף לשיטות הצבאיות המסורתיות, קבוצות הגרילה יכולות להסתמך גם על הריסת תשתיות באמצעות שימוש בחומרי נפץ מאולתרים.
הם גם מסתמכים בדרך כלל על תמיכה לוגיסטית ופוליטית מצד האוכלוסייה המקומית, ומנסים להיטמע בה לעיתים קרובות (ובכך משתמשים באוכלוסייה כמגן אנושי).
תנועות גרילה רבות גם כיום משתמשות בילדים כלוחמים, סיירים, סבלים, מרגלים ומלשינים, פעולות אשר ספגו גינוי בין-לאומי.
לוחמה בלתי סדורה, המבוססת על אלמנטים מאוחרים יותר של לוחמת הגרילה המודרנית, התקיימה לאורך מלחמות רבות של תרבויות עתיקות.
צמיחת לוחמת הגרילה במאה ה־20 הושפעה ממספר עבודות וספרים שנעשו בתחום:
ספרו של מתיאס רמון שנכתב במאה ה־19.
"על לוחמת הגרילה" של מאו דזה-דונג.
"לוחמת גרילה" של צ'ה גווארה.
"לוחמת גרילה" של ולדימיר לנין.
כולם נכתבו לאחר המהפכות המוצלחות שביצעו בסין, בקובה וברוסיה בהתאמה.
ארגוני טרור משתמשים בלוחמת גרילה להגשמת מטרותיהם.
בשיח המשמש את השלטון שכנגדו נלחמים לוחמי הגרילה, גם לוחמי הגרילה הם טרוריסטים.
הבחנה אובייקטיבית יותר לא תראה לוחמי גרילה כטרוריסטים, כאשר מאבקם מופנה רק נגד השלטון וכוחותיו, ולא כנגד אזרחים חפים מפשע, ולהפך, ארגון התוקף במכוון אזרחים חפים מפשע הוא ארגון טרור, גם אם הוא במקביל נוקט בפעולות גרילה כנגד מטרות צבאיות.
חזבאללה, למשל, האחראי לפעולות טרור נגד תושבים בישראל ובעולם כולו, משלב גם לוחמת גרילה.
פעולות גרילה כוונו באופן אינטנסיבי נגד צבא ההגנה לישראל עד לנסיגה מלבנון בשנת 2000.
בבית הספר ללוחמה זעירה בצה"ל מכוון המונח לוחמה זעירה (לו"ז) ללוחמת קומנדו, טקטיקה המשמשת במבצעים מיוחדים.
מעצם אופייה של לוחמת גרילה, מתאפיינים לוחמי גרילה בנשק קל לטלטול, ובפרט נשק קל.
אף על פי שהומצאו על ידי צבא סדיר (הצבא הפיני במלחמת החורף), בקבוקי תבערה הם נשק שלוחמי גרילה משתמשים בו רבות, בניגוד
לצבא סדיר שברשותו יש תשתית מתאימה לשימוש בנשק מתקדם יותר: כסף, שטחי אימונים, בסיסים ושירותי חימוש ותחזוקה.
התפתחות הטכנולוגיה של אמצעי הלחימה מאפשרת ללוחמי גרילה גם שימוש בכלי נשק מתוחכמים וקלי משקל, כגון טילי כתף, טילי נ"ט, רקטות נ"ט וכדומה.
ארגוני גרילה וטרור גדולים משתמשים גם בנשק תלול־מסלול דוגמת מרגמות וארטילריה רקטית קלה (דוגמת רקטות קסאם הפלסטיניות או רקטות הגראד הסובייטיות).
כיום, רוב ארגוני הגרילה בעולם משתמשים בנשק רוסי - בייחוד רובי AK-47 קלאצ'ניקוב ומטולי רקטות מדגם RPG-7. הנשק הרוסי נפוץ במיוחד בגלל מספר רב של גורמים:
ברית המועצות הייתה ספקית נשק מרכזית לארצות ערב ולממשלות של מדינות עולם שלישי.
ברית המועצות סיפקה נשק רב לארגונים אנטי־מערביים.
הנשק הרוסי זול, עמיד ואמין.
קל יחסית לתפעל אותו ואין הוא דורש הכשרה מרובה.
בעקבות התמוטטות ברית המועצות, חברות הנשק הרוסיות מוכנות למכור את הנשק שלהן לכל דורש.
בעקבות כך קיימות מדינות נוספות כגון סין שמייצרות חיקויים זולים לנשק שמאפשרים הצטיידות רבה יותר.
בנוסף לרובים ומטולי רקטות ארגוני גרילה מרבים להשתמש במטעני חבלה - בייחוד מטעני צד ומטעני גחון (מעין מוקשים מאולתרים) - כנגד שיירות הצבא.
גרים פנדנגו הוא משחק וידאו מסוגת הרפתקאות-גרפי, אשר פותח והופץ על ידי לוקאס ארטס ב-30 באוקטובר 1998 למערכת ההפעלה Microsoft Windows.
בשנת 2015 יצאה גרסה מחודשת של המשחק, בעלת גרפיקה טובה יותר בשם Grim Fandango Remastered אשר פותחה בידי חברת Double Fine ומעצב המשחקים טים שייפר .
הגרסה המחודשת יצאה לאור ב-27 בינואר 2015 למערכות ההפעלה Microsoft Windows, macOS ולינוקס ולקונסולת המשחקים פלייסטיישן 4 ו-PlayStation Vita, ב-25 במאי 2015 למערכות ההפעלה לטלפונים החכמים אנדרואיד ו-iOS, ב-1 בנובמבר 2018 לקונסולת המשחקים נינטנדו סוויץ' וב-29 באוקטובר 2020 לקונסולת המשחקים Xbox One.